3. Forslag til ændring af Favrskov Kommunes styrelsesvedtægt - 1. behandling (Åben)
Tidl. politisk behandling
Forventet sagsgang
BY, BY 
Lovgrundlag
Lov om kommunernes styrelse 
SAGENS INDHOLD
Byrådet skal i denne sag tage stilling til en mindre ændring i Favrskov Kommunes styrelsesvedtægt. 
Styrelsesvedtægten fastlægger de nærmere regler for kommunens styrelse og opgavedeling mellem 
udvalgene. Det fremgår af styrelsesloven, at forslag til ændringer af styrelsesvedtægten skal undergives to 
behandlinger i Byrådet med mindst seks dage mellemrum.
Byrådet godkendte en række ændringer i kommunens styrelsesvedtægt på møder 30. november og 13. 
december 2021 på baggrund af den konstitueringsaftale, der blev indgået 22. november 2021 mellem alle 
partier i det kommende byråd.
I forlængelse heraf sendte Borgmestersekretariatet styrelsesvedtægten til Ankestyrelsen (det kommunale 
tilsyn). Dette skyldes, at kommunen skal underrette Ankestyrelsen om vedtagne styrelsesvedtægter og 
vedtægtsændringer efter styrelsesloven.  
Ankestyrelsen har i brev af 16. februar 2022 oplyst, at Ankestyrelsen ikke har bemærkninger til de vedtagne 
ændringer. Ankestyrelsen oplyser samtidigt, at styrelsesvedtægtens § 22, stk. 9, om ophør af vederlag på 
grund af forfald ikke tager højde for en ændring af vederlagsbekendtgørelsen i 2020. 
Det fremgår således af bestemmelsen i styrelsesvedtægten, at vederlag efter stk. 1-8 (til en formand for et 
stående udvalg, til formanden for Folkeoplysningsudvalget eller til formanden for det særlige børn og unge-
udvalg) ophører med udgangen af den måned, hvor den pågældende fratræder det enkelte hverv eller i en 
uafbrudt periode på tre måneder ikke har varetaget dette. Dette skulle retteligt have været én måned. 
Borgmestersekretariatet har kontaktet Ankestyrelsen telefonisk og spurgt, om denne ændring kan foretages 
som en teknisk ændring, det vil sige uden en egentlig byrådsbehandling eller alternativt afvente en 
kommende ændring af styrelsesvedtægten. Borgmestersekretariatet henviste i den forbindelse til, at ingen 
kan støtte ret på en bestemmelse i styrelsesvedtægten, der er i strid med lovgivningen. 
Ankestyrelsen oplyste, at styrelsesvedtægten skal ændres hurtigst muligt, og at det skal ske under 
iagttagelse af de almindelige regler herom. Det vil sige ved to behandlinger i Byrådet med mindst seks dage 
mellemrum. 
Styrelsesvedtægten vil derfor blive behandlet på byrådets møder 29. marts og 26. april 2022. 
VURDERING
Borgmestersekretariatet anbefaler, at bestemmelsen i § 22, stk. 9, udgår. 
Sagsnr. EMN-2020-26948
DokID: 2586528
Sagsbehandler jmh
Byråd
29-03-2022 19:00
Det kan i den forbindelse henvises til, at det er ikke et lovkrav, at styrelsesloven indeholder en sådan 
bestemmelse. Reglerne om vederlæggelse fremgår af vederlagsbekendtgørelsen. Ved at lade 
bestemmelsen udgå, skal styrelsesvedtægten ikke opdateres, når der kommer nye ændringer af 
vederlagsbekendtgørelsen.
Der vedlægges forslag til en opdateret styrelsesvedtægt, hvor ændringen er markeret med gult.
ØKONOMI
Der er ingen økonomiske konsekvenser. 
INDSTILLING
Kommunaldirektøren indstiller til Byrådet:
1.
At forslag til ændring af styrelsesvedtægten for Favrskov Kommune godkendes og videresendes til 2. 
behandling på byrådsmødet 26. april 2022 med henblik på endelig godkendelse.
BESLUTNING
.
Byrådet, 29. marts 2022:
Fraværende: Ingen
Godkendt. 
Bilag
1.
Styrelsesvedtægt gældende fra 26. april 2022 (2585692)
